Joàni Carlo I de Spagna

Joàni Carlo Fónso Vitòrio Marìa de Borbón e Borbon de łe Do Sicije (Juan Carlos Alfonso Víctor María de Borbón y Borbón-Dos Sicilias pat spagnol) (Roma, 5 de zenaro del 1938) el xe stà el re de Spagna dal 1975 al 2014 co el nome de Joàni Carlo I, pì conosùo cofà Juan Carlos I (par spagnol).

Fiol de don Joàni de Borbón-Spagna, terso fiol del Re Fónso XIII de Spagna e de Marìa de ła Mercedes de Borbon de łe Do Siçije el xe sałio al trono inte el 1975, el xe stà designà cofà erede de ła corona inte el 1969 dal Caudillo Francisco Franco che, anca se el gavea uficialmente restaurà ła monarchia, el se zera nominà Rejente. Avendo rinuncià a ła sucesion i du fiołi magiori de l'ultimo re Alfonso XIII, inte el 1948, a seguito de precisi accordi tra Franco e Don Juan, el xe sta trasferio a Madrid par esare educà in vista de on futuro ritorno de ła monarchia borbonica.

El 26 de genaro 1938 el xe sta batesà dal cardinale Pacelli inte ła Capeła privata dei Cavalieri preso el Palazo del Gran Magistero de l'Ordine de Malta a Roma.

El pexo połitego de Juan Carlos el xe aumentà inte el 1973 in coincidensa co l'omicidio de Luis Carrero Blanco (1903-1973) quando Franco, par problemi de sałute, lo ga nominà cao de stato suplente. El 22 de novenbre 1975 el xe sta incoronato re de Spagna, e el so operato el xe sta decixivo par aprodar inte el 1978 a l'atuale costitusion democratica.

Ntel 1981, el sovrano el se ga dimostrà altretanto decixivo par far fałire on tentato colpo de stato organisà da elementi de ła Guardia Civil e de l'esercito.

Inte el 1998, durante na vixita inte el stado natìo ('l Itaja), el xe stà el primo Cao de Stado foresto a łexar on discorso al Parlamento Tajan.

Caxada reał e disendensa

 Notasion 

Juan
Categoria:Borbone
Categoria:Nasesti inte el 1938